সকালেই চলে এসেছিল মর্মান্তিক খবর! জাতীয় দলের প্রাক্তন ট্রেনার রাজেশ সাওয়ান্ত মারা গিয়েছেন রহস্যজনক ভাবে।
জাতীয় দলের সঙ্গে ওতপ্রোতভাবে জড়িয়ে থাকা রাজেশ মারা যাওয়ার পর থেকেই শোকের ছায়া নেমে আসে ভারতীয় ক্রিকেটমহলে। এ দিন তাই সন্ধ্যাতে ভারতীয় দল মাঠে নামল কালো আর্ম ব্যান্ড হাতে বেঁধে। নাগপুরে প্রথম ইনিংসে ব্যাট করতে নামার পর বিরাট কোহলি, লোকেশ রাহুলদের হাতে দেখা যায় এই আর্ম ব্যান্ড।

ভারতীয় দলের সঙ্গে রাজেশ সাওয়ান্ত
কিছু দিন আগেই সফররত ইংল্যান্ডের বিরুদ্ধে যে ভারতীয়-এ দল প্রস্তুতি ম্যাচে অংশ নিয়েছিল, রাজেশ সেই দলের সঙ্গে যুক্ত ছিলেন। পাশাপাশি রঞ্জিজয়ী গুজরাতের বিরুদ্ধে ইরানিতে অবশিষ্ট-ভারতীয় দলের ট্রেনার হিসাবে স্কোয়াডে ছিলেন। লালচাঁদ রাজপুত যখন আফগানিস্তানের জাতীয় দলের কোচ হয়েছিলেন, সেই দলের ফিজিক্যাল ট্রেনার ছিলেন রাজেশ।
রবিবার সকালে ভারতীয়-এ দলের অনুশীলন ছিল মু্ম্বইয়ে। সকালে অনুশীলনে রাজেশকে দেখতে না পাওয়ার পর স্কোয়াডের এক সদস্য হোটেলে খুঁজতে যান তাঁকে। সেখানেই তাঁকে মৃত অবস্থায় পাওয়া যায়।